
ΘΕΜΑ: «Προκήρυξη  εκδήλωσης ενδιαφέροντος για διήμερη εκπαιδευτική επίσκεψη »
Στο πλαίσιο των εκπαιδευτικών επισκέψεων σε Κέντρα Περιβαλλοντικής Εκπαίδευσης το σχολείο μας προγραμματίζει διήμερη εκπαιδευτική επίσκεψη στο ΚΠΕ Άμφισσας στις 17 και 18 Απριλίου 2018.
Στην επίσκεψη αυτή θα συμμετέχουν 23 μαθητές και 2 συνοδοί καθηγητές.

Ως μεταφορικό μέσο θα χρησιμοποιηθεί ένα (1) λεωφορείο,  το οποίο πρέπει να πληροί όλους τους προβλεπόμενους από το νόμο όρους και προϋποθέσεις, κατά προτίμηση ολιγοθέσιο. 
Η προσφορά να μην περιλαμβάνει διανυκτέρευση, με εξαίρεση τον οδηγό.
Η μετακίνηση θα αφορά αναχώρηση στις 17 Απριλίου ημέρα Τρίτη και ώρα 07.00 από το ΕΠΑΛ Αγριάς και επιστροφή στις 18 Απριλίου ημέρα Τετάρτη ώρα 20.00 στον ίδιο χώρο.
Στα πλαίσια αυτής της επίσκεψης οι μαθητές θα επισκεφθούν τον αρχαιολογικό χώρο των Δελφών, την Αράχωβα, το Γαλαξίδι και στην επιστροφή θα πραγματοποιηθεί σύντομη στάση στις πηγές Καλλιδρόμου (Ψωρονέρια).
Το πρακτορείο ταξιδίων που θα υποβάλλει οικονομική προσφορά, αναλαμβάνει την υποχρεωτική ασφάλιση αστικής ευθύνης καθώς και την ασφάλιση για την κάλυψη ατυχήματος ή ασθένειας.

Καλούνται τα ενδιαφερόμενα πρακτορεία ταξιδίων να υποβάλλουν στο σχολείο κλειστή προσφορά μέχρι την Τετάρτη 28 Μαρτίου  και ώρα 12.00.  Μαζί με την προσφορά θα κατατίθεται και υπεύθυνη δήλωση ότι το πρακτορείο διαθέτει  ειδικό σήμα λειτουργίας, το οποίο βρίσκεται σε ισχύ.  

